pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-PM congratulates first sitting of 26th House of Representatives and election of House Speaker and Deputy Speakers
วันพุธที่ 5 กรกฎาคม 2566
PM congratulates first sitting of 26th House of Representatives and election of House Speaker and Deputy Speakers
PM congratulates first sitting of 26th House of Representatives and election of House Speaker and Deputy Speakers
July 4, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha congratulated the first sitting of the 26th House of Representatives (first annual ordinary session) at the Parliament House, which took place in an orderly manner according to the democratic process.
At the first sitting of the 26th House of Representatives, president and vice-presidents of the House of Representatives were elected. Prachachat party leader (member of the House of Representatives by party list basis) Wan Muhamad Noor Matha was elected as the president of the House of Representatives, whereas Move Forward MP Padipat Santithada and Pheu Thai MP Pichet Chuamuangphan were elected first and second vice-presidents of the House of Representatives respectively.
The Prime Minister wanted the new Government to be formed soon for the benefit of the country, and affirmed his commitment to perform his duty as incumbent Prime Minister and Government’s leader to the best of his ability until the new Government is ready to take the office. He also called on all sides to join forces in promoting love and solidarity for national development, stability, prosperity, and sustainability, and to uphold the nation’s three pillars in advancing the nation for the future of all the Thai people.
รัฐบาลไทย-ข่าวทำเนียบรัฐบาล-สธ.ห่วงผู้ป่วย “ไข้เลือดออก” สูงขึ้น เตือนป่วยแล้วยังป่วยอีกได้ ประสานทุกจังหวัดเร่งกำจัดแหล่งลูกน้ำยุงลาย
วันพุธที่ 5 กรกฎาคม 2566
สธ.ห่วงผู้ป่วย “ไข้เลือดออก” สูงขึ้น เตือนป่วยแล้วยังป่วยอีกได้ ประสานทุกจังหวัดเร่งกําจัดแหล่งลูกน้ํายุงลาย
ปลัดกระทรวงสาธารณสุข เผยสถานการณ์โรคไข้เลือดออกเพิ่มสูงขึ้นต่อเนื่อง พบผู้ป่วยแล้ว 2.7 หมื่นราย สูงกว่าปีที่แล้ว 3 เท่า เสียชีวิต 23 ราย ผู้ป่วยเริ่มสูงกว่าค่ามัธยฐาน 5 ปี เตือนเคยป่วยแล้วยังป่วยอีกได้ และอาการอาจรุนแรงมากขึ้น
ปลัดกระทรวงสาธารณสุข เผยสถานการณ์โรคไข้เลือดออกเพิ่มสูงขึ้นต่อเนื่อง พบผู้ป่วยแล้ว 2.7 หมื่นราย สูงกว่าปีที่แล้ว 3 เท่า เสียชีวิต 23 ราย ผู้ป่วยเริ่มสูงกว่าค่ามัธยฐาน 5 ปี เตือนเคยป่วยแล้วยังป่วยอีกได้ และอาการอาจรุนแรงมากขึ้น ควรป้องกันไม่ให้ถูกยุงกัดดีที่สุด
วันนี้ (5 กรกฎาคม 2566) ที่กระทรวงสาธารณสุข จ.นนทบุรี นพ.โอภาส การย์กวินพงศ์ ปลัดกระทรวงสาธารณสุข กล่าวภายหลังการประชุมผู้บริหารระดับสูงกระทรวงสาธารณสุข ว่า กรมควบคุมโรคได้รายงานสถานการณ์โรคไข้เลือดออก พบว่าขณะนี้จํานวนผู้ป่วยเพิ่มสูงขึ้นอย่างมาก โดยในปี 2566 ตั้งแต่สัปดาห์ที่ 1-25 มีผู้ป่วยไข้เลือดออกสะสม 27,377 ราย อัตราป่วยคิดเป็น 41.37 ต่อแสนประชากร เสียชีวิต 23 ราย อัตราป่วยตาย ร้อยละ 0.08 เทียบกับช่วงเวลาเดียวกันของปีที่แล้ว ซึ่งพบผู้ป่วย 9,736 ราย อัตราป่วย 17.46 ต่อแสนประชากร เสียชีวิต 7 ราย อัตราป่วยตายร้อยละ 0.09 จํานวนผู้ป่วยสูงกว่าถึง 3 เท่า และมีแนวโน้มพบผู้ป่วยเพิ่มสูงขึ้นกว่าค่ามัธยฐาน 5 ปีที่ผ่านมา ซึ่งผู้เสียชีวิตสะสมพบทั้งกลุ่มเด็กและผู้ใหญ่
นพ.โอภาสกล่าวต่อว่า สําหรับกรณีที่มีความเชื่อว่าเมื่อเคยป่วยโรคไข้เลือดออกแล้ว หากป่วยอีกอาการจะไม่รุนแรงนั้น ไม่ใช่ข้อเท็จจริงทั้งหมด เนื่องจากเชื้อไวรัสเดงกีที่ทําให้เกิดโรคไข้เลือดออกมีทั้งหมด 4 สายพันธุ์ซึ่งแต่ละปีสายพันธุ์ที่ระบาดอาจแตกต่างกัน การติดเชื้อครั้งแรกอาการอาจจะไม่รุนแรงมากนัก แต่การติดเชื้อครั้งที่สอง อาจมีอาการรุนแรงขึ้นในทุกสายพันธุ์ โดยเฉพาะหากเป็นการติดเชื้อคนละสายพันธุ์กับครั้งแรก ส่วนวัคซีนป้องกันไข้เลือดออกขณะนี้ยังไม่ได้นํามาใช้ในการป้องกันโรคเป็นหลักแม้ในการทดลองจะได้ผลดีในบางสายพันธุ์ ซึ่งเมื่อฉีดวัคซีนในบางคนที่เคยติดเชื้อมาแล้ว จะเหมือนเป็นการติดเชื้อครั้งที่สอง หรือคนที่ไม่เคยเป็นไข้เลือดออกแล้วฉีดวัคซีน เมื่อติดเชื้อไข้เลือดออกอาจจะทําให้อาการรุนแรง
นพ.โอภาสกล่าวอีกว่า วิธีที่ดีที่สุด คือ การป้องกันไม่ให้ถูกยุงลายกัด ร่วมกับการทําลายแหล่งเพาะพันธุ์ลูกน้ํายุงลาย โดยได้กําชับให้ทุกเขตสุขภาพกํากับติดตามการเฝ้าระวัง ป้องกันควบคุมโรคอย่างต่อเนื่อง โดยเฉพาะพื้นที่พบผู้ป่วยไข้เลือดออก ผู้ป่วยเสียชีวิตและพื้นที่ใกล้เคียง ซึ่งศูนย์อํานวยการใหญ่จิตอาสาพระราชทานได้แจ้งผ่านกระทรวงมหาดไทย ให้ทุกจังหวัดจัดกิจกรรมทําลายแหล่งเพาะพันธุ์ลูกน้ํายุงลายในชุมชน วัด ศาสนสถาน ซึ่งพบค่าดัชนีลูกน้ํายุงลายสูง และให้ อปท. สนับสนุนทรัพยากร สําหรับประชาชน ขอให้ใช้มาตรการ 3 เก็บ ป้องกัน 3 โรค คือ เก็บบ้านให้ปลอดโปร่ง เพื่อไม่ให้ยุงลายพักอาศัย, เก็บขยะและเศษภาชนะที่อาจเป็นแหล่งเพาะพันธุ์ยุงลาย และเก็บน้ําให้มิดชิด ปิดฝาภาชนะ หรือเปลี่ยนน้ําทุก 7 วัน หรือปล่อยปลากินลูกน้ํา หรือใส่ทรายฆ่าลูกน้ํายุงลายซึ่งป้องกันได้ทั้งไข้เลือดออก ไข้ปวดข้อยุงลาย และไข้ซิกา รวมทั้งป้องกันการถูกยุงกัด ด้วยการสวมเสื้อผ้าให้มิดชิด นอนในมุ้ง ใช้ยาจุดกันยุง หรือทายาป้องกันยุง
***************************************** 5 กรกฎาคม 2566
รัฐบาลไทย-ข่าวทำเนียบรัฐบาล-ปลัดฯ ณัฐพล ร่วมหารือรัฐมนตรีฯ สาธารณรัฐอิสลามปากีสถาน ตอกย้ำความสัมพันธ์แน่นแฟ้น สู่การยกระดับทางการค้าและการลงทุนในอนาคตของสองประเทศ
วันพุธที่ 5 กรกฎาคม 2566
05/07/2566
ปลัดฯ ณัฐพล ร่วมหารือรัฐมนตรีฯ สาธารณรัฐอิสลามปากีสถาน ตอกย้ําความสัมพันธ์แน่นแฟ้น สู่การยกระดับทางการค้าและการลงทุนในอนาคตของสองประเทศ
ปลัดฯ ณัฐพล ร่วมหารือรัฐมนตรีฯ สาธารณรัฐอิสลามปากีสถาน ตอกย้ําความสัมพันธ์แน่นแฟ้น สู่การยกระดับทางการค้าและการลงทุนในอนาคตของสองประเทศ
วันที่ 4 กรกฎาคม 2566 นายอนุชา นาคาศัย รัฐมนตรีประจําสํานักนายกรัฐมนตรี รักษาราชการแทนรัฐมนตรีว่าการกระทรวงอุตสาหกรรม มอบหมายให้ ดร.ณัฐพล รังสิตพล ปลัดกระทรวงอุตสาหกรรม และ APO Director for Thailand ร่วมหารือกับ นายไซด์ มูร์ตาซา มะห์มูด (H.E. Mr. Syed Murtaza Mahmud) รัฐมนตรีว่าการกระทรวงอุตสาหกรรมและการผลิตสาธารณรัฐอิสลามปากีสถาน พร้อมคณะ โดยมีผู้บริหารกระทรวง ได้แก่ นางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม นางสุชาดา โพธิ์เจริญ รองอธิบดีกรมส่งเสริมอุตสาหกรรม นายจักรพันธ์ เด่นดวงบริพันธ์ ผู้อํานวยการกองยุทธศาสตร์และแผนงาน สํานักงานปลัดกระทรวงอุตสาหกรรม และนายสุวรรณชัย โลหะวัฒนกุล ผู้อํานวยการสถาบันเพิ่มผลผลิตแห่งชาติ และ APO Alternate Director for Thailand เข้าร่วมหารือ ณ ร้านอาหาร บลู เอเลเฟ่นท์ กรุงเทพฯ ในโอกาสที่เดินทางมาเยือนประเทศไทย เพื่อศึกษาดูงานภายใต้โครงการ Individual-country Observational Study Missions on Fruit & Vegetable Dehydration and (Gems & Jewelry) Gems Cutting and Polishing from Pakistan to Thailand ที่จัดขึ้นโดย สถาบันเพิ่มผลผลิตแห่งชาติ ซึ่งทั้งสองฝ่ายได้หารือเกี่ยวกับแนวทางการส่งเสริมความร่วมมือทางการค้าและการลงทุนในด้านอุตสาหกรรมของทั้งสองประเทศ โดยเฉพาะอุตสาหกรรมด้านเกษตรแปรรูปและอุตสาหกรรมอัญมณีและเครื่องประดับ ซึ่งคณะจากปากีสถานให้ความสนใจเป็นพิเศษ
ทั้งนี้ รัฐมนตรีฯ ปากีสถาน ได้กล่าวชื่นชมภาคอุตสาหกรรมไทยที่มีความก้าวหน้าทางเทคโนโลยีและองค์ความรู้ในอุตสาหกรรมดังกล่าว ซึ่งการเดินทางเยือนประเทศไทยในครั้งนี้นับเป็นโอกาสอันดีที่ได้เรียนรู้นโยบายและแนวปฏิบัติที่ดีในการพัฒนากระบวนการผลิตและการบริหารจัดการอุตสาหกรรมให้มีความก้าวหน้าและเป็นส่วนสําคัญในการขับเคลื่อนเศรษฐกิจของประเทศ
ด้าน ดร.ณัฐพลฯ กล่าวแสดงความขอบคุณที่คณะจากปากีสถานให้ความสนใจในความก้าวหน้าของภาคอุตสาหกรรมไทย และทางกระทรวงอุตสาหกรรมพร้อมที่จะสร้างความร่วมมือในภาคอุตสาหกรรมร่วมกัน เพื่อสร้างโอกาสทางการค้าและการลงทุนระหว่างไทยกับปากีสถานในอนาคตต่อไป
ทั้งนี้ประเทศไทยมีส่งออกสินค้าด้านอุตสาหกรรม ยานยนต์ และคอมพิวเตอร์ เป็นหลัก ซึ่งภายหลังการหารือในครั้งนี้คาดว่าจะช่วยขยายความร่วมมือในอุตสาหกรรมไทยในด้านการแปรรูปสินค้าเกษตร การเจียระไน และออกแบบอัญมณีเพิ่มมากขึ้น อีกทั้งสร้างโอกาสในการเพิ่มมูลค่าทางเศรษฐกิจ การค้าและการลงทุนระหว่างไทยกับปากีสถานในอนาคตต่อไป
รัฐบาลไทย-ข่าวทำเนียบรัฐบาล-“กรุงไทย” จับมือ “สคส.” พัฒนาองค์ความรู้และนวัตกรรมการคุ้มครองข้อมูล PDPA
วันพุธที่ 5 กรกฎาคม 2566
05/07/2566
“กรุงไทย” จับมือ “สคส.” พัฒนาองค์ความรู้และนวัตกรรมการคุ้มครองข้อมูล PDPA
ธ.กรุงไทย และ สคส. ลงนามบันทึกข้อตกลงความร่วมมือ “โครงการพัฒนาองค์ความรู้และนวัตกรรมด้านการคุ้มครองข้อมูลส่วนบุคคล” เพื่อยกระดับการคุ้มครองข้อมูลส่วนบุคคลให้มีประสิทธิภาพ สอดคล้องกับกฎหมายคุ้มครองข้อมูลส่วนบุคคล (PDPA)
นายพงษ์สิทธิ์ ชัยฉัตรพรสุข รองกรรมการผู้จัดการใหญ่ สายงานกํากับกฎเกณฑ์และกฎหมาย ธนาคารกรุงไทย และ ดร.ศิวรักษ์ ศิวโมกษธรรม เลขาธิการคณะกรรมการคุ้มครองข้อมูลส่วนบุคคล สํานักงานคณะกรรมการคุ้มครองข้อมูลส่วนบุคคล (สคส.) ร่วมลงนามบันทึกข้อตกลงความร่วมมือ “โครงการพัฒนาองค์ความรู้และนวัตกรรมด้านการคุ้มครองข้อมูลส่วนบุคคล” เพื่อยกระดับการคุ้มครองข้อมูลส่วนบุคคลให้มีประสิทธิภาพ สอดคล้องกับกฎหมายคุ้มครองข้อมูลส่วนบุคคล (PDPA) ครอบคลุมการเสริมสร้างมาตรฐานการคุ้มครองข้อมูลส่วนบุคคลในระดับสากล ส่งเสริมการพัฒนานวัตกรรม เพื่อเพิ่มศักยภาพการแข่งขันของภาคธุรกิจ การพัฒนาบุคลากรให้เกิดความรู้ความเข้าใจ สนับสนุนการวิจัยเพื่อพัฒนาเทคโนโลยีที่เกี่ยวข้องกับการคุ้มครองข้อมูลส่วนบุคคล รวมถึงการให้บริการทางวิชาการ หรือการดําเนินการที่เกี่ยวข้องกับการคุ้มครองข้อมูลส่วนบุคคลแก่ผู้ใช้บริการของธนาคาร และบริษัทในกลุ่มธุรกิจของธนาคาร พร้อมเผยแพร่และถ่ายทอดความรู้เรื่องการคุ้มครองข้อมูลส่วนบุคคลให้แก่ทุกภาคส่วนในสังคม โดยเฉพาะกลุ่มเยาวชน และกลุ่มเปราะบาง
โอกาสนี้ ธนาคารกรุงไทย และ สคส. ยังได้ร่วมกันพัฒนาศักยภาพบุคลากรภาคการศึกษา เพื่อยกระดับทักษะการเรียนรู้ด้านการคุ้มครองข้อมูลส่วนบุคคล ให้เกิดความเชี่ยวชาญในการนําไปประยุกต์ใช้ ผ่านโครงการแข่งขันตอบปัญหากฎหมายด้านการคุ้มครองข้อมูลส่วนบุคคลระดับอุดมศึกษา (PDPA Challenge 2023 by Krungthai x PDPC) เป็นการต่อยอดการพัฒนาขีดความสามารถของนิสิตนักศึกษาจากมหาวิทยาลัยต่าง ๆ ที่มีศักยภาพและเห็นผลอย่างเป็นรูปธรรม
รัฐบาลไทย-ข่าวทำเนียบรัฐบาล-กรมทางหลวงชนบท สร้างถนนสาย พท.4003 อำเภอเมืองและเขาชัยสน จังหวัดพัทลุง คืบหน้ากว่า 71%
วันพุธที่ 5 กรกฎาคม 2566
กรมทางหลวงชนบท สร้างถนนสาย พท.4003 อําเภอเมืองและเขาชัยสน จังหวัดพัทลุง คืบหน้ากว่า 71%
เพิ่มประสิทธิภาพในการเดินทางและส่งเสริมแหล่งท่องเที่ยวธรรมชาติแถบลุ่มน้ําทะเลสาบสงขลาอย่างเป็นรูปธรรม คาดแล้วเสร็จสมบูรณ์ในปี 2567
กรมทางหลวงชนบท (ทช.) กระทรวงคมนาคม รายงานความคืบหน้าการดําเนินโครงการก่อสร้างถนนทางหลวงชนบทสาย พท.4003 แยก ทล.4050 - บ้านจงเก อําเภอเมือง และเขาชัยสน จังหวัดพัทลุง ปัจจุบันมีความคืบหน้ากว่าร้อยละ 71 ขณะนี้อยู่ระหว่างการก่อสร้างในส่วนของโครงสร้างสะพาน คาดว่าจะดําเนินการก่อสร้างแล้วเสร็จสมบูรณ์ในปี 2567
โครงการมีจุดเริ่มต้นการก่อสร้างบริเวณ กม. ที่ 0+000 ตําบลลําปํา อําเภอเมือง จังหวัดพัทลุง และไปสิ้นสุดบริเวณ กม. ที่ 13+800 ตําบลจองถนน อําเภอเขาชัยสน จังหวัดพัทลุง รวมระยะทาง 13.800 กิโลเมตร ก่อสร้างเป็นถนนแอสฟัลท์ติกคอนกรีต ขนาด 2 ช่องจราจรไป - กลับ ผิวจราจรกว้างข้างละ 3.5 เมตร ไหล่ทางข้างละ 1 - 2.5 เมตร พร้อมก่อสร้างระบบระบายน้ํา ระบบไฟฟ้าแสงสว่าง ติดตั้งเครื่องหมายจราจร สิ่งอํานวยความปลอดภัย ก่อสร้างสะพานคอนกรีตเสริมเหล็ก 13 แห่ง ติดตั้งเครื่องหมายจราจร และสิ่งอํานวยความปลอดภัย ใช้งบประมาณในการก่อสร้างรวม 164.750 ล้านบาท ทั้งนี้ เมื่อดําเนินการก่อสร้างแล้วเสร็จจะเป็นการพัฒนาเส้นทางสู่แหล่งท่องเที่ยวเชื่อมโยงชุมชนท้องถิ่น ส่งเสริมการท่องเที่ยวธรรมชาติแถบลุ่มน้ําทะเลสาบสงขลาอย่างเป็นรูปธรรม ช่วยพัฒนาโครงสร้างพื้นฐานด้านคมนาคมให้มีประสิทธิภาพ รวมถึงช่วยยกระดับระบบการขนส่งสินค้าเข้าสู่ท่าเรือน้ําลึก จังหวัดสงขลาและสตูลในอนาคตให้มีศักยภาพมากยิ่งขึ้น
รัฐบาลไทย-ข่าวทำเนียบรัฐบาล-กรมการขนส่งทางบก เผยสถิติการร้องเรียนรถสาธารณะผ่านศูนย์คุ้มครองผู้โดยสารรถสาธารณะ 1584 ในเขตกรุงเทพมหานคร ระหว่างวันที่ 1 ตุลาคม 2565 - 30 มิถุนายน 2566
วันพุธที่ 5 กรกฎาคม 2566
กรมการขนส่งทางบก เผยสถิติการร้องเรียนรถสาธารณะผ่านศูนย์คุ้มครองผู้โดยสารรถสาธารณะ 1584 ในเขตกรุงเทพมหานคร ระหว่างวันที่ 1 ตุลาคม 2565 - 30 มิถุนายน 2566
...
กรมการขนส่งทางบก เผยสถิติการร้องเรียนรถสาธารณะผ่านศูนย์คุ้มครองผู้โดยสารรถสาธารณะ 1584 ในเขตกรุงเทพมหานคร ระหว่างวันที่ 1 ตุลาคม 2565 - 30 มิถุนายน 2566
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า ตามที่มีกระแสข่าวและภาพรถสาธารณะที่ให้บริการประชาชนทําผิดกฎหมายปรากฏบนสื่อสังคมออนไลน์หลายกรณี เช่น เก็บค่าโดยสารเกินอัตราที่กฎหมายกําหนดโดยเฉพาะผู้โดยสารชาวต่างชาติ รถสาธารณะบรรทุกผู้โดยสารเกินจํานวนที่นั่ง พนักงานขับรถแสดงกิริยาวาจาไม่สุภาพ มีพฤติกรรมลามกอนาจารต่อผู้โดยสาร ฯลฯ กรมการขนส่งทางบก (ขบ.) ในฐานะหน่วยงานที่กํากับ ดูแลการปฏิบัติหน้าที่ของ ผู้ขับรถโดยสารสาธารณะให้เป็นไปตามที่กฎหมายกําหนด สร้างพฤติกรรมการขับรถที่ถูกต้อง ลดพฤติกรรมเสี่ยงและกระทําผิด ได้ดําเนินการติดตามและตรวจสอบการปฏิบัติงานผู้ขับรถโดยสารสาธารณะอย่างต่อเนื่อง รวมทั้ง ได้บังคับใช้กฎหมายกับพนักงานขับรถที่กระทําความผิดอย่างจริงจัง ทั้งนี้ ขบ. ได้ให้ความสําคัญกับการมีส่วนร่วมของประชาชนในการช่วยแจ้งเบาะแสการกระทําความผิดของรถสาธารณะผ่านศูนย์คุ้มครองผู้โดยสารรถสาธารณะ 1584 เพื่อช่วยกันพัฒนาระบบการให้บริการของรถสาธารณะให้มีความปลอดภัยมากขึ้น โดยระหว่างวันที่ 1 ตุลาคม 2565 - 30 มิถุนายน 2566 มีเรื่องร้องเรียนในเขตกรุงเทพมหานครทั้งหมด 85,438 เรื่อง และได้ดําเนินการแก้ไขแล้วเสร็จ 78,254 เรื่อง (ร้อยละ 91.59%) แบ่งออกเป็นรถโดยสารสาธารณะตามกฎหมายว่าด้วยรถยนต์ (รถแท็กซี่ รถสามล้อ รถสี่ล้อเล็ก รถจักรยานยนต์รับจ้าง ฯลฯ) 18,782 เรื่อง ดําเนินการแก้ไขแล้วเสร็จ 16,818 เรื่อง (ร้อยละ 89.54%) และรถโดยสารสาธารณะตามกฎหมายว่าด้วยการขนส่งทางบก (รถเมล์ รถมินิบัส รถตู้ รถสองแถว ฯลฯ) 12,772 เรื่อง ดําเนินการแก้ไขแล้วเสร็จ 10,528 เรื่อง (ร้อยละ 82.43%) สําหรับ 5 ข้อหาที่มีการร้องเรียนมากที่สุด ตาม พ.ร.บ. รถยนต์ ได้แก่ 1) ปฏิเสธไม่รับผู้โดยสาร 2) แสดงกิริยาวาจาไม่สุภาพ 3) ใช้รถผิดประเภท (ป้ายดํา) 4) ขับรถประมาทน่าหวาดเสียว 5) ไม่ส่งผู้โดยสารตามที่ตกลง และตาม พ.ร.บ. การขนส่งทางบก ได้แก่ 1) ขับรถประมาทน่าหวาดเสียว 2) ปฏิเสธ/ไม่หยุดรรับ - ส่งผู้โดยสารที่ป้าย 3) แสดงกิริยาวาจาไม่สุภาพ 4) สภาพรถไม่สมบูรณ์ (ควันดํา) 5) เก็บค่าโดยสารเกินอัตราที่กําหนด ทั้งนี้ มีเรื่องร้องเรียนรถอื่น ๆ และรถส่วนบุคคล 53,884 เรื่อง ดําเนินการแก้ไขแล้วเสร็จ 50,599 เรื่อง (ร้อยละ 94.00%)
รองอธิบดีกรมการขนส่งทางบก กล่าวเพิ่มเติมว่า ขบ. ได้กําชับผู้ขับรถขนส่งและรถสาธารณะต้องปฏิบัติตามกฎหมายอย่างเคร่งครัด หากพบพนักงานขับรถทําผิดจนเกิดอุบัติเหตุร้ายแรง จะดําเนินการลงโทษผู้ฝ่าฝืนขั้นสูงสุดและมีโอกาสถูกพักใช้หรือเพิกถอนใบอนุญาตขับรถได้ หากประชาชนพบปัญหาจากการใช้บริการรถโดยสารสาธารณะสามารถแจ้งสายด่วน โทร. 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-รองปลัด กษ. นำคณะผู้แทนไทย เข้าเยี่ยมคารวะ ดร.ฉู ตงหยู (Dr.Qu Dongyu) ผู้อำนวยการใหญ่องค์การอาหารและการเกษตรแห่งสหประชาชาติ (FAO)
วันพุธที่ 5 กรกฎาคม 2566
รองปลัด กษ. นําคณะผู้แทนไทย เข้าเยี่ยมคารวะ ดร.ฉู ตงหยู (Dr.Qu Dongyu) ผู้อํานวยการใหญ่องค์การอาหารและการเกษตรแห่งสหประชาชาติ (FAO)
รองปลัด กษ. นําคณะผู้แทนไทย เข้าเยี่ยมคารวะ ดร.ฉู ตงหยู (Dr.Qu Dongyu) ผู้อํานวยการใหญ่องค์การอาหารและการเกษตรแห่งสหประชาชาติ (FAO)
เมื่อวันที่ 3 กรกฎาคม 2566 นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ พร้อมด้วยนายปราโมทย์ ยาใจ อธิบดีกรมพัฒนาที่ดิน ดร.วนิดา กําเนิดเพ็ชร์ ผู้อํานวยการสํานักการเกษตรต่างประเทศ นางศุภจิต ศรีอริยวัฒน์ ที่ปรึกษา (ฝ่ายเกษตร) สํานักงานที่ปรึกษาการเกษตรต่างประเทศ ประจํากรุงโรม และคณะผู้แทนไทย เข้าเยี่ยมคารวะ ดร.ฉู ตงหยู (Dr.Qu Dongyu) ผู้อํานวยการใหญ่องค์การอาหารและการเกษตรแห่งสหประชาชาติ (FAO) ณ สํานักงานใหญ่ FAO กรุงโรม สาธารณรัฐอิตาลี ในโอกาสที่ ดร.ฉู ตงหยู ได้รับคะแนนเสียงเลือกตั้งให้ดํารงตําแหน่งผู้อํานวยการใหญ่ FAO สมัยที่สอง และแสดงความขอบคุณ FAO ที่ให้การสนับสนุนประเทศไทยในการดําเนินกิจกรรมต่าง ๆ อาทิเช่น การจัดทําโครงการการสูญเสียอาหาร” (Food Loss) และขยะอาหาร(Food Waste)ในระหว่างห่วงโซ่อาหาร (Food Chain) ภายใต้ความร่วมมือ Hand in Hand Initiative และ Technical Cooperation Project (TCP) หรือโครงการใช้เทคโนโลยีและนวัตกรรมดิจิทัลเพื่อช่วยเหลือเกษตรกรรายย่อยในการปรับปรุงผลผลิตการเข้าถึงตลาดและห่วงโซ่คุณค่า เป็นต้น และโดยเฉพาะอย่างยิ่ง การจัดงาน “วันดินโลก (World Soil Day)” ในวันที่ 5 ธันวาคมของทุกปี เพื่อเป็นการเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในหลวงรัชกาลที่ 9 นอกจากนี้ รองปลัดกระทรวงเกษตรและสหกรณ์ ได้ยืนยันความพร้อมของประเทศไทยที่จะทํางานร่วมกับ FAO อย่างใกล้ชิด เพื่อบรรลุเป้าหมายการพัฒนาที่ยั่งยืนของสหประชาชาติ (SDGs) ซึ่งจะเป็นประโยชน์ต่อประเทศชาติและภูมิภาคต่อไป
ทั้งนี้ ดร.ฉู ตงหยู กล่าวชื่นชมประเทศไทยที่ให้ความร่วมมือกับ FAO เป็นอย่างดีเสมอมา และเล็งเห็นว่าประเทศไทยมีความพร้อมและมีศักยภาพในการเป็นเจ้าภาพจัดการประชุมระหว่างประเทศต่าง ๆ โดย FAO จะขอหารือกับฝ่ายไทยถึงประเด็นดังกล่าวต่อไป รวมทั้งได้ให้การชื่นชมอย่างสูงสุดแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในหลวงรัชกาลที่ 9 ในการเป็นผู้นําแบบอย่างการดําเนินงานด้านเกษตรทฤษฎีใหม่ ซึ่ง FAO จะนํามาปรับใช้ในการพัฒนาประเทศสมาชิกอื่น ๆ ต่อไป
รัฐบาลไทย-ข่าวทำเนียบรัฐบาล-​ครม. อนุมัติหลักการร่างกฎกระทรวงกำหนดกรณีการจัดซื้อจัดจ้างพัสดุโดยวิธีเฉพาะเจาะจง (ฉบับที่ ..) พ.ศ. … เพิ่มสัดส่วนการถือหุ้นในเครือของหน่วยงานของรัฐเดียวกัน
วันพุธที่ 5 กรกฎาคม 2566
​ครม. อนุมัติหลักการร่างกฎกระทรวงกําหนดกรณีการจัดซื้อจัดจ้างพัสดุโดยวิธีเฉพาะเจาะจง (ฉบับที่ ..) พ.ศ. ... เพิ่มสัดส่วนการถือหุ้นในเครือของหน่วยงานของรัฐเดียวกัน
จากเดิมไม่น้อยกว่าร้อยละ 25 ของทุน เป็นไม่น้อยกว่าร้อยละ 50
วันนี้ (5 กรกฎาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ครม. วันที่ 5 กรกฎาคม 2566 มีมติเห็นชอบอนุมัติร่างกฎกระทรวงกําหนดกรณีการจัดซื้อจัดจ้างพัสดุโดยวิธีเฉพาะเจาะจง (ฉบับที่ ..) พ.ศ. ... ซึ่งมีสาระสําคัญเป็นการแก้ไขเพิ่มเติมกฎกระทรวงกําหนดกรณีการจัดซื้อจัดจ้างพัสดุโดยวิธีเฉพาะเจาะจง พ.ศ. 2561 เกี่ยวกับหลักเกณฑ์การจัดซื้อจัดจ้างพัสดุโดยวิธีเฉพาะเจาะจงกรณีสัดส่วนการถือหุ้นของหน่วยงานของรัฐ หรือรัฐวิสาหกิจในรัฐวิสาหกิจหรือบริษัทที่เป็นนิติบุคคลในเครือของหน่วยงานของรัฐเดียวกัน จากเดิมที่กําหนดไว้ไม่น้อยกว่าร้อยละ 25 ของทุนทั้งหมด เป็นไม่น้อยกว่าร้อยละ 50 ของทุนทั้งหมด
เนื่องจากปัจจุบันปรากฎว่า มีรัฐวิสาหกิจหรือหน่วยงานของรัฐ บางแห่งไปจัดตั้งหรือไปถือหุ้นในรัฐวิสาหกิจหรือนิติบุคคลต่าง ๆ โดยมีเจตนาและวัตถุประสงค์ให้มีภารกิจหลักเพื่อให้มารองรับการดําเนินการในภารกิจหรือกิจกรรมของรัฐวิสาหกิจ หรือหน่วยงานของรัฐ ที่เป็นผู้จัดตั้ง หรือไปเป็นผู้ถือหุ้นนั้นโดยตรง แล้วเลือกจัดซื้อจัดจ้างกับบริษัทที่ตนจัดตั้งขึ้นหรือถือหุ้นอยู่โดยใช้วิธีเฉพาะเจาะจง เพื่อที่จะไม่ต้องดําเนินการจัดซื้อจัดจ้างด้วยวิธีประกาศเชิญชวนทั่วไป หรือวิธีการคัดเลือก ทั้งนี้ กระทรวงการคลัง พิจารณาแล้วเห็นว่า เพื่อป้องกันมิให้รัฐวิสาหกิจหลีกเลี่ยงการปฎิบัติตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 โดยใช้ช่องว่างของกฎหมายไปจัดซื้อจัดจ้างบริษัทที่เป็นนิติบุคคลในเครือของหน่วยงานเดียวกัน จึงจําเป็นต้องแก้ไขกฎกระทรวงกําหนดกรณีการจัดซื้อจัดจ้างพัสดุโดยวิธีเฉพาะเจาะจง พ.ศ. 2561 โดยกําหนดให้เพิ่มอัตราร้อยละในการถือหุ้นหรือเป็นหุ้นส่วนในรัฐวิสาหกิจ หรือนิติบุคคลในเครือจากเดิมร้อยละ 25 เป็นร้อยละ 50 เพื่อให้สอดคล้องตามเจตนารมณ์ของกฎหมายที่ต้องการให้จัดซื้อจัดจ้างกับบริษัทหรือนิติบุคคลในเครือของหน่วยงานเดียวกัน เนื่องจากมีภารกิจเกี่ยวข้องกันโดยตรงและไม่สามารถใช้วิธีอื่นได้
ทั้งนี้ สํานักงานคณะกรรมการกฤษฎีกาพิจารณาแล้วเห็นว่าเรื่องนี้มิได้เป็นกรณีที่คณะรัฐมนตรีกระทําการอันเป็นการอนุมัติงานหรือโครงการ หรือมีผลเป็นการสร้างความผูกพันต่อคณะรัฐมนตรีชุดต่อไป คณะรัฐมนตรีจึงสามารถพิจารณาอนุมัติหลักการร่างกฎกระทรวงดังกล่าวได้โดยที่เรื่องนี้สอดคล้องกับยุทธศาสตร์ชาติในด้านการบริหารราชการแผ่นดิน
รัฐบาลไทย-ข่าวทำเนียบรัฐบาล-​โฆษกรัฐบาลเผย ภาวะเศรษฐกิจการคลังไทยเดือน พฤษภาคม 2566 ปรับตัวดีขึ้น จากปัจจัยด้านท่องเที่ยว การบริโภคภาคเอกชน และอัตราเงินเฟ้อที่ลดลง
วันพุธที่ 5 กรกฎาคม 2566
05/07/2566
​โฆษกรัฐบาลเผย ภาวะเศรษฐกิจการคลังไทยเดือน พฤษภาคม 2566 ปรับตัวดีขึ้น จากปัจจัยด้านท่องเที่ยว การบริโภคภาคเอกชน และอัตราเงินเฟ้อที่ลดลง
​โฆษกรัฐบาลเผย ภาวะเศรษฐกิจการคลังไทยเดือน พฤษภาคม 2566 ปรับตัวดีขึ้น จากปัจจัยด้านท่องเที่ยว การบริโภคภาคเอกชน และอัตราเงินเฟ้อที่ลดลง เชื่อมั่นว่าเศรษฐกิจไทยมีสัญญาณเป็นไปในทิศทางบวกต่อไป
วันนี้ (5 กรกฎาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มุ่งกําชับ สั่งการ ให้ทุกหน่วยงานขับเคลื่อนการพัฒนาเศรษฐกิจอย่างต่อเนื่อง โดยมีผลสะท้อนจากภาวะเศรษฐกิจการคลังไทยประจําเดือนพฤษภาคม 2566 ปรับตัวดีขึ้นจากปัจจัยด้านท่องเที่ยว การบริโภคภาคเอกชน และอัตราเงินเฟ้อที่ลดลง
โฆษกประจําสํานักนายกรัฐมนตรีกล่าวว่า สํานักงานเศรษฐกิจการคลังได้เปิดเผยภาวะเศรษฐกิจการคลังประจําเดือนพฤษภาคม 2566 พบว่า เศรษฐกิจไทยในเดือนพฤษภาคม 2566 ได้รับปัจจัยสนับสนุนจากการท่องเที่ยวที่ขยายตัวได้ต่อเนื่องทั้งจากปัจจัยด้านการท่องเที่ยว ซึ่งในเดือนพฤษภาคม 2566 มีนักท่องเที่ยวชาวต่างชาติเข้าประเทศไทยรวม 2.01 ล้านคน คิดเป็นอัตราการขยายตัวจากช่วงเดียวกันปีก่อนที่ร้อยละ 286.3 โดยส่วนใหญ่เป็นนักท่องเที่ยวจากมาเลเซีย จีน อินเดีย เกาหลีใต้ และเวียดนาม รวมถึงการท่องเที่ยวภายในประเทศที่มีจํานวน 19.7 ล้านคน คิดเป็นอัตราการขยายตัวจากช่วงเดียวกันปีก่อนที่ร้อยละ 24.5
สําหรับปัจจัยด้านการบริโภคภาคเอกชน มีการปรับตัวดีขึ้นจากเดือนก่อนหน้า โดยการบริโภคในหมวดสินค้าคงทนสะท้อนจากปริมาณการจําหน่ายรถยนต์นั่งและปริมาณรถจักรยานยนต์จดทะเบียนใหม่ ในเดือนพฤษภาคม 2566 เพิ่มขึ้นจากช่วงเดียวกันปีก่อนที่ร้อยละ 29.4 และ 13.5 ตามลําดับ รวมถึงดัชนีความเชื่อมั่นของผู้บริโภคปรับตัวเพิ่มขึ้นมาอยู่ที่ระดับ 55.7 จากระดับ 55.0 ในเดือนก่อน ซึ่งเป็นการปรับตัวเพิ่มขึ้นต่อเนื่องเป็นเดือนที่ 12 และสูงสุดในรอบ 39 เดือน สะท้อนความเชื่อมั่นของผู้บริโภคต่อภาวะเศรษฐกิจที่ปรับตัวดีขึ้น
นอกจากนี้ เสถียรภาพเศรษฐกิจยังอยู่ในเกณฑ์ดีและแรงกดดันจากระดับราคาสินค้าลดลงต่อเนื่อง สะท้อนจากอัตราเงินเฟ้อทั่วไป อยู่ที่ร้อยละ 0.53 ขณะที่อัตราเงินเฟ้อพื้นฐานอยู่ที่ร้อยละ 1.55 ส่วนสัดส่วนหนี้สาธารณะ ณ สิ้นเดือนเมษายน 2566 อยู่ที่ร้อยละ 61.6 ต่อ GDP ซึ่งยังอยู่ภายใต้กรอบวินัยการเงินการคลังที่ตั้งไว้ตามพระราชบัญญัติวินัยการเงินการคลังของรัฐ พ.ศ. 2561 ด้านเสถียรภาพภายนอกยังอยู่ในระดับที่มั่นคง และสามารถรองรับความเสี่ยงจากความผันผวนของเศรษฐกิจโลกได้สะท้อนจากทุนสํารองระหว่างประเทศ ณ สิ้นเดือนพฤษภาคม 2566 อยู่ในระดับสูงที่ 2.208 แสนล้านดอลลาร์สหรัฐฯ
“นายกรัฐมนตรีมุ่งมั่นในการขับเคลื่อนการพัฒนาเศรษฐกิจไทยให้เติบโตอย่างต่อเนื่อง ซึ่งเห็นผลสําเร็จเป็นรูปธรรมอย่างต่อเนื่องจากผลสะท้อนที่ได้จากการเติบโตของการท่องเที่ยว ความเชื่อมั่นของผู้บริโภคปรับตัวเพิ่มขึ้นที่สูงสุดในรอบ 39 เดือน และอัตราเงินเฟ้อที่ปรับตัวลดลงต่อเนื่อง เชื่อมั่นว่าเศรษฐกิจไทยจะยังอยู่ในเกณฑ์ดี และมีสัญญาณเป็นไปในทิศทางบวก โดยนายกรัฐมนตรีได้สั่งการให้ทุกหน่วยงานปฏิบัติหน้าที่เต็มที่ แก้ไขปัญหาเศรษฐกิจให้เติบโตเพื่อความยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-บสย. จัดเต็ม รายย่อย หนุน SMEs แฟรนไชส์ ยกทัพกูรู จับคู่กู้ค้ำ 6-9 ก.ค. 2566 Smart SME EXPO 2023 อิมแพ็ค เมืองทองธานี
วันพุธที่ 5 กรกฎาคม 2566
05/07/2566
บสย. จัดเต็ม รายย่อย หนุน SMEs แฟรนไชส์ ยกทัพกูรู จับคู่กู้ค้ํา 6-9 ก.ค. 2566 Smart SME EXPO 2023 อิมแพ็ค เมืองทองธานี
บสย. ร่วมงาน Smart SME EXPO 2023  ฮอลล์ 7-8 อิมแพ็ค เมืองทองธานี เริ่ม 6 ก.ค. ยกทัพทีมที่ปรึกษาและผู้เชี่ยวชาญด้านการเงิน เปิดบูธ B4A  บสย. พร้อมช่วย เป็นพี่เลี้ยงจับคู่กู้ค้ํา ช่วย SMEs ได้สินเชื่อ ปักหมุดให้คําปรึกษาฟรี  4 วัน 6-9 ก.ค. นี้
บรรษัทประกันสินเชื่ออุตสาหกรรมขนาดย่อม (บสย.) ร่วมงาน Smart SME EXPO 2023 ฮอลล์ 7-8 อิมแพ็ค เมืองทองธานี เริ่ม 6 ก.ค. ยกทัพทีมที่ปรึกษาและผู้เชี่ยวชาญด้านการเงิน เปิดบูธ B4A บสย. พร้อมช่วย เป็นพี่เลี้ยงจับคู่กู้ค้ํา ช่วย SMEs ได้สินเชื่อ ปักหมุดให้คําปรึกษาฟรี 4 วัน 6-9 ก.ค. นี้
สําหรับผู้ประกอบการ SMEs ตั้งต้น น้องใหม่ Start up ที่อยากสร้างธุรกิจของตัวเอง และแฟรนไชส์ แต่ทุนน้อย ขาดหลักประกัน และเข้าไม่ถึงแหล่งทุน บสย. พร้อมช่วยให้ SMEs ลงทุนอย่างมั่นใจ ด้วยการจัดทําแผนธุรกิจการจัดทําบัญชีเพื่อขอสินเชื่อ คํานวณต้นทุนธุรกิจตั้งต้น พร้อมช่วยเป็นหลักประกัน ค้ําประกันสินเชื่อ ด้วยบริการขอรับคําปรึกษาฟรี ตรวจสุขภาพทางการเงินผ่านช่องทาง Line TCG First (@tcgfirst) ฟรี ตลอด 24 ชั่วโมง
แนะนํา 3 โครงการค้ําประกันสินเชื่อยอดนิยม ที่ช่วยให้ SMEs เข้าถึงสินเชื่อ 1.โครงการค้ําประกันสินเชื่อดอกเบี้ยถูก (พ.ร.ก.สินเชื่อฟื้นฟู ระยะที่ 2) 2.โครงการ บสย. SMEs เข้มแข็ง ตอบโจทย์ผู้ประกอบการ SMEs 6 กลุ่ม Smart Biz นิติบุคคล ค่าธรรมเนียมค้ําประกันฟรี 3 ปีแรก กลุ่ม Smart One บุคคลธรรมดา ค่าธรรมเนียมค้ําประกันฟรี 2 ปีแรก กลุ่ม Smart Green ธุรกิจที่เป็นมิตรกับสิ่งแวดล้อม ค่าธรรมเนียมค้ําประกันฟรี 4 ปีแรก กลุ่ม Smart Plus กลุ่ม Small Biz สําหรับผู้ประกอบการรายย่อย พ่อค้าแม่ขาย ค่าธรรมเนียมค้ําประกัน ฟรี 2 ปีแรก และ กลุ่ม Start up สําหรับกลุ่มผู้ประกอบการน้องใหม่ที่ไม่เคยได้รับสินเชื่อกับสถาบันการเงิน ค่าธรรมเนียมค้ําประกันสินเชื่อฟรี 2 ปีแรก 3.โครงการค้ําประกันสินเชื่อรายสถาบันการเงิน (BI7)
นอกจากนี้ ในวันที่ 6 ก.ค. เวลา 14.00 - 15.00 น. บสย. ร่วมเสวนาธุรกิจ หัวข้อ “เติมทุน เดินเครื่อง SMEs ขับเคลื่อนประเทศไทย” โดยมี นายกิตติพงษ์ บุรณศิริ รองผู้จัดการทั่วไป สายงานกลยุทธ์และผลิตภัณฑ์ ร่วมเสวนา
รัฐบาลไทย-ข่าวทำเนียบรัฐบาล-ผู้ตรวจราชการฯ ก.อุตฯ ร่วมตรวจเยี่ยมสถาบันไทย-เยอรมัน พร้อมเยี่ยมชมศูนย์เทคโนโลยีการผลิตอัตโนมัติและหุ่นยนต์ และศูนย์เทคโนโลยีแม่พิมพ์เครื่องมือกลและบริการทดสอบ
วันพุธที่ 5 กรกฎาคม 2566
05/07/2566
ผู้ตรวจราชการฯ ก.อุตฯ ร่วมตรวจเยี่ยมสถาบันไทย-เยอรมัน พร้อมเยี่ยมชมศูนย์เทคโนโลยีการผลิตอัตโนมัติและหุ่นยนต์ และศูนย์เทคโนโลยีแม่พิมพ์เครื่องมือกลและบริการทดสอบ
ผู้ตรวจราชการฯ ก.อุตฯ ร่วมตรวจเยี่ยมสถาบันไทย-เยอรมัน พร้อมเยี่ยมชมศูนย์เทคโนโลยีการผลิตอัตโนมัติและหุ่นยนต์ และศูนย์เทคโนโลยีแม่พิมพ์เครื่องมือกลและบริการทดสอบ
เมื่อวันที่ 30 มิถุนายน 2566 นายวีระกิตติ์ รันทกิจธนวิชญ์ พร้อมด้วยนายภาสกร ชัยรัตน์ ผู้ตรวจราชการกระทรวงอุตสาหกรรมและคณะ ตรวจเยี่ยมการดําเนินงานของสถาบันไทย-เยอรมัน โดยมี นายสมชาย จักร์กรินทร์ ผู้อํานวยการสถาบันไทย-เยอรมัน และคณะให้การต้อนรับ ณ สถาบันไทย-เยอรมัน นิคมอุตสาหกรรมอมตะซิตี้ ชลบุรี โดยสถาบันฯ ได้กําหนดวิสัยทัศน์เป็นองค์กรนําในการขับเคลื่อนอุตสาหกรรมไทยสู่อุตสาหกรรมอนาคตด้วยเทคโนโลยีและนวัตกรรมการผลิตอัจฉริยะ มีบริการถ่ายทอดเทคโนโลยีภาคอุตสาหกรรม ให้คําปรึกษาภาคเอกชนในการปรับปรุงกระบวนการผลิต บริการเครื่องจักรกลเพื่อการผลิตชิ้นงาน บริการทดสอบวัสดุและบุคลากร พัฒนาระบบการทํางาน และการบริการให้เป็นระบบอัจฉริยะที่มีประสิทธิภาพ โดยสถาบันได้ดําเนินงานโครงการสําคัญ ได้แก่ โครงการพัฒนาอุตสาหกรรมแม่พิมพ์ โครงการวิจัยและพัฒนาเพื่อสร้างต้นแบบจานสายอากาศยานความถี่ S-Band เพื่อรับ-ส่งสัญญาณกับดาวเทียมไทยโชต โดยสถาบันไทย-เยอรมัน เป็นผู้ออกแบบและสร้างระบบส่งกําลังทางกลและระบบควบคุมการขับเคลื่อนแบบอัตโนมัติ ซึ่งสามารถควบคุมการเคลื่อนที่ของจานให้สัมพันธ์กับการเคลื่อนที่ของดาวเทียม Theos เพื่อรับส่งข้อมูลระหว่างดาวเทียมและศูนย์ควบคุมภาคพื้นดินได้ ร่วมเป็นคณะกรรมการหน่วยงานเครือข่ายศูนย์ความเป็นเลิศด้านเทคโนโลยีหุ่นยนต์และระบบอัตโนมัติ(CoRE) นอกจากนี้ สถาบันฯ ยังได้ฝึกอบรมอาชีพให้กับผู้พิการและผู้ด้อยโอกาสทางสังคมได้มีความรู้ทางด้านช่างเทคนิคต่อเนื่องตั้งแต่ปี 2549 จนถึงปัจจุบัน ดําเนินการไปแล้ว 17 รุ่น จํานวน 425 คน เพื่อเข้าสู่สถานประกอบการ 218 แห่ง สร้างงาน 425 อัตรา
รัฐบาลไทย-ข่าวทำเนียบรัฐบาล-แจ้งทายาท! ยื่นขอจัดการมรดกผ่านระบบ e-Filing ได้แล้ว ครอบคลุม 42 ศาลจังหวัด
วันพุธที่ 5 กรกฎาคม 2566
แจ้งทายาท! ยื่นขอจัดการมรดกผ่านระบบ e-Filing ได้แล้ว ครอบคลุม 42 ศาลจังหวัด
.....
สํานักงานศาลยุติธรรมได้นําระบบ “การรับส่งคําร้องทางอิเล็กทรอนิกส์ หรือ ระบบ e-Filing มาให้บริการแก่ประชาชนทั่วไป (ไม่ใช่ทนายความ) สําหรับ “ทายาทของเจ้ามรดก”
.
โดยทายาทสามารถยื่นคําร้องขอจัดการมรดกได้ด้วยตนเองใน 2 กรณี
.
• ทายาททุกคน “ยินยอม” ให้ผู้ร้องนั้นเป็นผู้จัดการมรดก (ไม่มีการคัดค้าน)
• มี “ข้อกําหนดในพินัยกรรม” ให้ผู้ร้องนั้นเป็นผู้จัดการมรดก
.
ทั้งนี้ การยืนคําร้องขอจัดการมรดผ่าน e-Filing ทําได้แล้ว 42 ศาลจังหวัดในพื้นที่ภาค 1-8 และจะทยอยเปิดให้บริการเพิ่มเติมต่อไป
.
ขั้นตอนการใช้บริการระบบ e-Filing
• ลงทะเบียนที่https://efiling3.coj.go.th/citizen/
• เข้าสู่ระบบกรอกข้อมูลที่จําเป็น
• อัปโหลดเอกสารตามที่กําหนด (ในรูปแบบ PDF หรือ JPEG)
.
ทั้งนี้ สามารถศึกษาข้อกําหนดการยื่นขอจัดการมรดกผ่านระบบ e-Filing ได้ที่ :http://oja.coj.go.th/.../detail/id/8/cid/10112/iid/336875
.
อ่านเพิ่มเติม คลิกhttps://www.thaigov.go.th/news/contents/details/69959
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-หัวหน้าผู้ตรวจ ก.อุตฯ ตรวจการบ้านเตรียมคลอดคู่มือฯ เปรียบเทียบปรับตาม พ.ร.บ.แร่ ให้กับ สอจ. 76 จว.ใช้ปฏิบัติงาน
วันพุธที่ 5 กรกฎาคม 2566
05/07/2566
หัวหน้าผู้ตรวจ ก.อุตฯ ตรวจการบ้านเตรียมคลอดคู่มือฯ เปรียบเทียบปรับตาม พ.ร.บ.แร่ ให้กับ สอจ. 76 จว.ใช้ปฏิบัติงาน
หัวหน้าผู้ตรวจ ก.อุตฯ ตรวจการบ้านเตรียมคลอดคู่มือฯ เปรียบเทียบปรับตาม พ.ร.บ.แร่ ให้กับ สอจ. 76 จว.ใช้ปฏิบัติงาน
เมื่อวันที่ 4 กรกฎาคม 2566 เวลา 10.00 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เป็นประธานการประชุมเชิงปฏิบัติการคณะทํางานจัดทําคู่มือการดําเนินการทางความผิดตาม พ.ร.บ.แร่ พ.ศ. 2560 กรณีการเปรียบเทียบปรับโดยคณะกรรมการเปรียบเทียบปรับระดับจังหวัด ของสํานักงานอุตสาหกรรมจังหวัด ครั้งที่ 3/2566 โดยมี ผู้อํานวยการกองตรวจราชการ (นายเตมีย์ พันธุวงค์ราช) ผู้อํานวยการกองกฎหมาย (นายสมชัย เอมบํารุง) ที่ปรึกษาด้านกฎหมาย (นายวชิระ ไม้แพ) อุตสาหกรรมจังหวัดนครปฐม (นายอรรถสิทธิ์ อึ้งเหมอนันต์) และหัวหน้ากลุ่มอุตสาหกรรมพื้นฐานและการเหมืองแร่ จํานวน 6 จังหวัด ตลอดจน นายนิพนธ์ แจ่มเหมือน ผู้อํานวยการกองกฎหมาย กรมอุตสาหกรรมพื้นฐานและการเหมืองแร่ เข้าร่วมด้วย ณ ห้องประชุม อก.3 ชั้น 3 อาคารสํานักงานปลัดกระทรวงอุตสาหกรรม และในรูปแบบการประชุมผ่านสื่ออิเล็กทรอนิกส์ (Zoom Meeting)
ทั้งนี้ ทีมยกร่างฯ ได้นําเสนอร่างคู่มือ “การปฏิบัติงานเกี่ยวกับการเปรียบเทียบปรับ ตาม พ.ร.บ.แร่ พ.ศ.2560” แก่คณะทํางานฯ เพื่อพิจารณาให้ข้อเสนอแนะในการปรับปรุงแก้ไข คาดว่าคู่มือดังกล่าวจะแล้วเสร็จในเดือนกันยายน 2566
รัฐบาลไทย-ข่าวทำเนียบรัฐบาล-ครม. อนุมัติหลักการร่างกฎกระทรวงออกตามความใน พ.ร.ก. การแลกเปลี่ยนข้อมูล เพื่อปฏิบัติตามความตกลงระหว่างประเทศเกี่ยวกับภาษีอากร พ.ศ. 2566
วันพุธที่ 5 กรกฎาคม 2566
05/07/2566
ครม. อนุมัติหลักการร่างกฎกระทรวงออกตามความใน พ.ร.ก. การแลกเปลี่ยนข้อมูล เพื่อปฏิบัติตามความตกลงระหว่างประเทศเกี่ยวกับภาษีอากร พ.ศ. 2566
ครม. อนุมัติหลักการร่างกฎกระทรวงออกตามความใน พ.ร.ก. การแลกเปลี่ยนข้อมูล เพื่อปฏิบัติตามความตกลงระหว่างประเทศเกี่ยวกับภาษีอากร พ.ศ. 2566
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ครม. (5 กรกฎาคม 2566) อนุมัติหลักการร่างกฎกระทรวงออกตามความใน พ.ร.ก. การแลกเปลี่ยนข้อมูล เพื่อปฏิบัติตามความตกลงระหว่างประเทศเกี่ยวกับภาษีอากร พ.ศ. 2566 โดยให้ กค. แจ้งองค์การเพื่อความร่วมมือทางเศรษฐกิจและการพัฒนา (Organisation for Economic Cooperation and Development: OECD) เพื่อให้ความตกลงพหุภาคี ระหว่างเจ้าหน้าที่ผู้มีอํานาจในการแลกเปลี่ยนข้อมูลทางการเงินแบบอัตโนมัติ(Multilateral Competent Authority Agreement on Automatic Exchange of Financial Account Information: MCAA CRS) มีผลผูกพัน เมื่อร่างกฎกระทรวงฯ และกฎหมายลําดับรอง ฉบับอื่น ๆ ของ พ.ร.ก. การแลกเปลี่ยนข้อมูลเพื่อปฏิบัติตามความตกลงระหว่างประเทศ เกี่ยวกับภาษีอากร พ.ศ. 2566 มีผลใช้บังคับเป็นกฎหมายแล้ว
ทั้งนี้ ปัจจุบัน พ.ร.ก. การแลกเปลี่ยนข้อมูลเพื่อปฏิบัติตามความตกลงระหว่างประเทศ เกี่ยวกับภาษีอากร พ.ศ. 2566 ซึ่งเป็นกฎหมายเพื่อรองรับการแลกเปลี่ยนข้อมูล ตามการร้องขอของประเทศคู่สัญญา และการแลกเปลี่ยนข้อมูลทางการเงินแบบอัตโนมัติ ตามมาตรฐานที่ OECD กําหนด มีผลใช้บังคับแล้วตั้งแต่วันที่ 31 มีนาคม 2566 จึงจําเป็นต้องมีกฎหมายลําดับรองเพื่อรองรับการดําเนินการแลกเปลี่ยนข้อมูลทางการเงิน ดังกล่าวให้ทันภายในเดือน กันยายน 2566 (ซึ่งไทยได้ให้คํามั่นว่าไทยจะเริ่มแลกเปลี่ยนข้อมูล CRS ตามที่ Global Forum กําหนด โดย ครม. มีมติเห็นชอบเมื่อ 12 พฤศจิกายน 2562) เพื่อ ไม่ให้ไทยถูกพิจารณาเป็นประเทศที่ไม่มีความโปร่งใสทางภาษี ซึ่ง กรมสรรพากร พิจารณาแล้วเห็นว่า เพื่อให้ไทยสามารถปฏิบัติตามพันธกรณี และข้อผูกพันในการแลกเปลี่ยนข้อมูลบัญชีทางการเงิน ตามความตกลง MCAA CRS และสามารถแลกเปลี่ยนข้อมูลบัญชีทางการเงินแบบอัตโนมัติได้ทันภายในเดือน กันยายน 2566
ทั้งนี้ ร่างกฎกระทรวงฯ เป็นการกําหนดหลักเกณฑ์และวิธีการเกี่ยวกับหน้าที่ ของผู้มีหน้าที่รายงานข้อมูลบัญชีทางการเงินที่เป็นสถาบันการเงินในไทย ซึ่งต้อง ดําเนินการตาม พ.ร.ก. การแลกเปลี่ยนข้อมูลเพื่อปฏิบัติตามความตกลงระหว่างประเทศ เกี่ยวกับภาษีอากร พ.ศ. 2566 โดยเป็นการรายงานข้อมูลบัญชีทางการเงินของลูกค้า ที่เป็นชาวต่างชาติผู้ไม่มีถิ่นที่อยู่ทางภาษีในไทยกับประเทศคู่สัญญาเป็นประจํารายปี แบ่งเป็น 6 ลักษณะ ได้แก่ 1) ผู้มีหน้าที่รายงาน 2) การตรวจสอบบัญชีกรณีทั่วไป 3) การตรวจสอบบัญชีของบุคคลธรรมดา 4) การตรวจสอบบัญชีของนิติบุคคล 5) หลักเกณฑ์พิเศษสําหรับการตรวจสอบข้อมูลลูกค้า และ 6) เบ็ดเตล็ด ซึ่งกค. ได้พิจารณาตาม ม.27 และ ม.32 แห่ง พ.ร.บ. วินัยการเงินฯ พ.ศ. 2561 แล้ว เห็นว่า ร่างกฎกระทรวงในเรื่องนี้ไม่ก่อให้เกิดการสูญเสียรายได้ของรัฐ เนื่องจากไม่มี งบฯ รายจ่ายเพิ่มเติมในการดําเนินการตามร่างกฎกระทรวงฯ และสามารถใช้บุคลากร เจ้าหน้าที่ที่มีอยู่เพื่อรองรับการปฏิบัติหน้าที่ตามร่างกฎกระทรวงฯ ในขั้นต้นได้ และได้ดําเนินการรับฟังความคิดเห็นจากหน่วยงานภาครัฐและภาคเอกชนแล้ว ซึ่งผู้แสดง ความคิดเห็นไม่ได้คัดค้านในหลักการของร่างกฎกระทรวงดังกล่าว
รัฐบาลไทย-ข่าวทำเนียบรัฐบาล-ครม.อนุมัติงบกลางให้ กกต. 19.96 ล้านบาทเพื่อเป็นค่าใช้จ่ายของ 2 หน่วยงานในการควบคุมและจัดการเลือกตั้ง และอีก 17.38 ล้านบาท ให้ กสม. สำหรับเป็นค่าใช้จ่ายบุคลากร
วันพุธที่ 5 กรกฎาคม 2566
05/07/2566
ครม.อนุมัติงบกลางให้ กกต. 19.96 ล้านบาทเพื่อเป็นค่าใช้จ่ายของ 2 หน่วยงานในการควบคุมและจัดการเลือกตั้ง และอีก 17.38 ล้านบาท ให้ กสม. สําหรับเป็นค่าใช้จ่ายบุคลากร
ครม.อนุมัติงบกลางให้ กกต. 19.96 ล้านบาทเพื่อเป็นค่าใช้จ่ายของ 2 หน่วยงานในการควบคุมและจัดการเลือกตั้ง และอีก 17.38 ล้านบาท ให้ กสม. สําหรับเป็นค่าใช้จ่ายบุคลากร
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) เมื่อวันที่ 5 ก.ค. 66 ได้เห็นชอบการจัดสรรงบประมาณรายจ่ายงบกลาง รายการเงินสํารองจ่ายเพื่อกรณีฉุกเฉินหรือจําเป็น ตามที่คณะกรรมการการเลือกตั้ง (กกต.) เสนอ เพื่อใช้จ่ายในการควบคุมการจัดการเลือกตั้งสมาชิกสภาผู้แทนราษฎรเป็นการเลือกตั้งทั่วไป (เพิ่มเติม) รวมทั้งสิ้น 19.96 ล้านบาท ของหน่วยราชการและรัฐวิสาหกิจที่ร่วมดําเนินการ 2 หน่วยงาน ได้แก่ สํานักงานตํารวจแห่งชาติ 10.50 ล้านบาท และ บริษัทโทรคมนาคม จํากัด (มหาชน) จํานวน 9.45 ล้านบาท
พร้อมกันนี้ ครม. ได้อนุมัติงบประมาณรายจ่ายงบกลางฯ วงเงิน 17.38 ล้านบาท ตามที่คณะกรรมการสิทธิมนุษยชน (สํานักงาน กสม.) ขอรับการจัดสรร เพื่อเป็นค่าใช้จ่ายบุคลากรภาครัฐของสํานักงาน กสม. เนื่องจากปีงบประมาณ 2566 สํานักงาน กสม. ได้เสนอคําของบประมาณรายจ่ายตามแผนงานบุคลากรภาครัฐ 204.67 ล้านบาท และได้รับการจัดสรร 151.74 ล้านบาท แยกเป็นค่าใช้จ่ายบุคลากร 149.94 ล้านบาท และค่าใช้จ่ายดําเนินงาน 1.8 ล้านบาท ซึ่งไม่เพียงพอไปจนสิ้นปีงบประมาณ 2566 จึงมีความจําเป็นต้องเสนอให้ ครม. พิจารณาจัดสรรงบประมาณรายจ่ายงบกลางฯ เพิ่มในวงเงิน 17.38 ล้านบาท แยกเป็น ค่าใช้จ่ายบุคลากร 16.69 ล้านบาท และ ค่าใช้จ่ายดําเนินงาน 6.82 แสนบาท
ทั้งนี้ หลังจากได้รับอนุมัติจาก ครม. แล้วหน่วยงานที่เกี่ยวข้องทั้ง 2 กรณีที่ขอรับจัดสรรงบประมาณรายจ่ายงบกลางฯ ในครั้งนี้ จะต้องให้ดําเนินการตามขั้นตอนของรัฐธรรมนูญมาตรา 169(3) และเมื่อ กกต.ให้ความเห็นชอบแล้วสํานักงบประมาณจึงจะสามารถจัดสรรงบประมาณให้ได้ต่อไป
รัฐบาลไทย-ข่าวทำเนียบรัฐบาล-กรมศุลกากรร่วมกับหน่วยงานที่เกี่ยวข้อง เปิดตู้ของกลางซากสัตว์และสุกรเถื่อน 161 ตู้
วันพุธที่ 5 กรกฎาคม 2566
05/07/2566
กรมศุลกากรร่วมกับหน่วยงานที่เกี่ยวข้อง เปิดตู้ของกลางซากสัตว์และสุกรเถื่อน 161 ตู้
กรมศุลกากร ร่วมกับกรมสอบสวนคดีพิเศษ กรมปศุสัตว์ สํานักงานตํารวจแห่งชาติ สภาเกษตรกรแห่งชาติ  และสมาคมผู้เลี้ยงสุกรแห่งชาติ เพื่อตรวจสอบตู้ของตกค้างประเภทสุกรแช่แข็งที่ตกเป็นของแผ่นดิน จํานวน 161 ตู้คอนเทนเนอร์ ณ ท่าเทียบเรือ D1 ท่าเรือแหลมฉบัง จ.ชลบุรี
วันนี้ (วันพุธที่ 5 กรกฎาคม 2566) เวลา 09.00 น. นายพชร อนันตศิลป์ อธิบดีกรมศุลกากร มอบหมายให้นางนันท์ฐิตา ศิริคุปต์ รองอธิบดีกรมศุลกากร และนายสุรเดช ตรงศิริวิบูลย์ ผู้อํานวยการสํานักงานศุลกากรท่าเรือแหลมฉบัง พร้อมคณะ ร่วมกับกรมสอบสวนคดีพิเศษ กรมปศุสัตว์ สํานักงานตํารวจแห่งชาติ สภาเกษตรกรแห่งชาติ และสมาคมผู้เลี้ยงสุกรแห่งชาติ เพื่อตรวจสอบตู้ของตกค้างประเภทสุกรแช่แข็งที่ตกเป็นของแผ่นดิน จํานวน 161 ตู้คอนเทนเนอร์ ณ ท่าเทียบเรือ D1 ท่าเรือแหลมฉบัง ตําบลทุ่งสุขลา อําเภอศรีราชา จังหวัดชลบุรี
นายพชร อนันตศิลป์ อธิบดีกรมศุลกากร เปิดเผยว่า ตามที่สํานักงานศุลกากรท่าเรือแหลมฉบัง กรมศุลกากร ได้ตรวจยึดซากสุกรแช่แข็งตกค้าง ณ ท่าเรือแหลมฉบัง จํานวน 161 ตู้ จากการตรวจสอบพบซากสัตว์ที่ยึดได้ทั้งหมด มีแหล่งกําเนิดจากต่างประเทศและไม่มีแหล่งที่มาอย่างชัดเจน ประกอบกับไม่มีเอกสารรับรองการฆ่าสัตว์หรือสุขศาสตร์ของสัตวแพทย์ ซึ่งมีความเสี่ยงต่อการแพร่ระบาดหรือพาหะของ โรคระบาดสัตว์ที่อาจเป็นอันตรายต่อผู้บริโภคและเกษตรกรผู้เลี้ยงสัตว์ภายในประเทศ อันจะก่อให้เกิดความเสียหายต่อเศรษฐกิจของประเทศได้ ต่อมากรมศุลกากรได้มีหนังสือถึงกองบัญชาการตํารวจสอบสวนกลางเพื่อให้ดําเนินคดีกับผู้กระทําความผิด รวมถึงบุคคลที่เกี่ยวข้อง ทั้งในฐานะนิติบุคคลและในฐานะส่วนตัว ในความผิดฐานนําเข้าซึ่งสัตว์หรือซากสัตว์โดยไม่ได้รับอนุญาต ซึ่งต่อมา กรมสอบสวนคดีพิเศษได้รับคดีดังกล่าวเป็นคดีพิเศษ ที่ 59/2566 กรณี ขบวนการนําเข้าสินค้าประเภทซากสัตว์ (สุกร) เข้ามาในราชอาณาจักรโดยมิชอบด้วยกฎหมาย
ทั้งนี้ กรมศุลกากรได้มีหนังสือส่งมอบตู้สินค้าประเภทสุกรแช่แข็งตกค้างให้แก่ด่านกักกันสัตว์ชลบุรี กรมปศุสัตว์ เพื่อทําลายซึ่งภายหลังจากการตรวจสอบตู้สินค้าดังกล่าวเสร็จสิ้น ด่านกักกันสัตว์ชลบุรี กรมปศุสัตว์จะนําไปทําลาย ตามพระราชบัญญัติโรคระบาดสัตว์ พ.ศ. 2558 ประกอบระเบียบกรมปศุสัตว์ว่าด้วยการทําลายหรือจัดการ โดยวิธีอื่นซึ่งสัตว์หรือซากสัตว์ที่นําเข้าหรือนําผ่านราชอาณาจักร พ.ศ. 2563 ต่อไป เพื่อให้การดําเนินการเป็นไปตามกฎหมายและระเบียบที่ถูกต้อง โปร่งใส สอดคล้องกับพันธกิจของกรมศุลกากรด้านการปกป้องสังคมและส่งเสริมเศรษฐกิจของประเทศให้เติบโตอย่างยั่งยืน
รัฐบาลไทย-ข่าวทำเนียบรัฐบาล-​ครม. เห็นชอบ ร่างพระราชกฤษฎีกาเปลี่ยนชื่อกรมส่งเสริมคุณภาพสิ่งแวดล้อม เป็นกรมการเปลี่ยนแปลงสภาพภูมิอากาศและสิ่งแวดล้อม พ.ศ. … รวมทั้ง เห็นชอบ การปรับปรุงโครงสร้างการแบ่งส่วนราชการ
วันพุธที่ 5 กรกฎาคม 2566
05/07/2566
​ครม. เห็นชอบ ร่างพระราชกฤษฎีกาเปลี่ยนชื่อกรมส่งเสริมคุณภาพสิ่งแวดล้อม เป็นกรมการเปลี่ยนแปลงสภาพภูมิอากาศและสิ่งแวดล้อม พ.ศ. ... รวมทั้ง เห็นชอบ การปรับปรุงโครงสร้างการแบ่งส่วนราชการ
ของหน่วยงานด้านการเปลี่ยนแปลงสภาพภูมิอากาศและสิ่งแวดล้อม กระทรวงทรัพยากรธรรมชาติและสิ่งแวดล้อม
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรีวันพุธที่ 5 กรกฎาคม 2566 มีมติเห็นชอบให้ เปลี่ยนชื่อกรมส่งเสริมคุณภาพสิ่งแวดล้อม กระทรวงทรัพยากรธรรมชาติและสิ่งแวดล้อม เป็นกรมการเปลี่ยนแปลงสภาพภูมิอากาศและสิ่งแวดล้อม พ.ศ. ... เพื่อให้สอดคล้องกับการปรับปรุงภารกิจของส่วนราชการเป็นหน่วยงานขับเคลื่อนการดําเนินงานด้านการเปลี่ยนแปลงสภาพภูมิอากาศของประเทศ
ทั้งนี้ จากปัญหาการเปลี่ยนแปลงสภาพภูมิอากาศของโลกซึ่งส่งผลให้ไทยต้องรับมือกับปัญหาที่ตามมาทางด้านเศรษฐกิจ สังคม และสิ่งแวดล้อม กระทรวงทรัพยากรธรรมชาติและสิ่งแวดล้อมจึงได้ทบทวนและปรับปรุงบทบาท ภารกิจ และโครงสร้างหน่วยงานที่รับผิดชอบด้านการเปลี่ยนแปลงสภาพภูมิอากาศให้สอดคล้องกับบริบทด้านเศรษฐกิจ สังคม และสิ่งแวดล้อมที่เปลี่ยนแปลงไป โดยนําภารกิจของกองประสานการจัดการเปลี่ยนแปลงสภาพภูมิอากาศมารวมกับภารกิจของกรมส่งเสริมคุณภาพสิ่งแวดล้อม และปรับปรุงหน้าที่และอํานาจ เปลี่ยนชื่อกรมส่งเสริมคุณภาพสิ่งแวดล้อม เป็นกรมการเปลี่ยนแปลงสภาพภูมิอากาศและสิ่งแวดล้อม (Department of Climate Change and Environment)
ซึ่ง ต่อการดําเนินการดังกล่าวทําให้เกิดการปรับปรุงโครงสร้างการแบ่งส่วนราชการของหน่วยงานด้านการเปลี่ยนแปลงสภาพภูมิอากาศและสิ่งแวดล้อม กระทรวงทรัพยากรธรรมชาติและสิ่งแวดล้อม ดังนี้
1. ร่างกฎกระทรวงแบ่งส่วนราชการ กรมการเปลี่ยนแปลงสภาพภูมิอากาศและสิ่งแวดล้อม กระทรวงทรัพยากรธรรมชาติและสิ่งแวดล้อม พ.ศ. ...
2. ร่างกฎกระทรวงแบ่งส่วนราชการ สํานักงานนโยบายและแผนทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อม (ฉบับที่ ..) พ.ศ. ...
โดย ส่วนราชการที่เกี่ยวข้องมีความเห็น ดังนี้
1. ร่างกฎกระทรวง 2 ฉบับที่เสนอมานั้นเป็นผลจากการปรับปรุงหน้าที่และอํานาจและเปลี่ยนชื่อ “กรมส่งเสริมคุณภาพสิ่งแวดล้อม” เป็น “กรมการเปลี่ยนแปลงสภาพภูมิอากาศและสิ่งแวดล้อม” โดยถือเป็นเรื่องที่สอดคล้องกับยุทธศาสตร์ชาติด้านการบริหารราชการแผ่นดิน
2. ร่างกฎกระทรวงทั้ง 2 ฉบับไม่เป็นการตัดโอนงบประมาณรายจ่ายที่ตั้งไว้ จึงไม่มีผลเป็นการเปลี่ยนแปลงงบประมาณเพิ่มเติม เพิ่มวงเงิน หรือก่อหนี้ผูกพันงบประมาณที่จะเป็นการสร้างความผูกพันต่อคณะรัฐมนตรีชุดต่อไป
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ เข้าร่วมงานเลี้ยงรับรอง “Dinner Reception and Photo Exhibition on China’s Agricultural and Rural development”
วันอาทิตย์ที่ 2 กรกฎาคม 2566
รองปลัดเศรษฐเกียรติฯ เข้าร่วมงานเลี้ยงรับรอง “Dinner Reception and Photo Exhibition on China’s Agricultural and Rural development”
รองปลัดเศรษฐเกียรติฯ เข้าร่วมงานเลี้ยงรับรอง “Dinner Reception and Photo Exhibition on China’s Agricultural and Rural development”
เมื่อวันที่30มิถุนายน2566ปลัดกระทรวงเกษตรและสหกรณ์มอบหมายให้นายเศรษฐเกียรติกระจ่างวงษ์รองปลัดกระทรวงเกษตรและสหกรณ์พร้อมด้วยนายปราโมทย์ยาใจอธิบดีกรมพัฒนาที่ดินดร.วนิดากําเนิดเพ็ชร์ผู้อํานวยการสํานักการเกษตรต่างประเทศนางสาวรัชนกแสงเพ็ญจันทร์รักษาราชการแทนอัครราชทูตที่ปรึกษา(ฝ่ายเกษตร)และนางศุภจิตศรีอริยวัฒน์ที่ปรึกษา(ฝ่ายเกษตร)สํานักงานที่ปรึกษาการเกษตรต่างประเทศประจํากรุงโรมเข้าร่วมงานเลี้ยงรับรอง“Dinner Reception and Photo Exhibition on China’s Agricultural and Rural development”ณChina MissionโดยมีH.E. Mr.Tang Renjianรัฐมนตรีว่าการกระทรวงเกษตรและกิจการชนบทแห่งสาธารณรัฐประชาชนจีน(Minister of Agriculture and Rural Affairs of the People’s Republic of China : MARA)และคณะเป็นเจ้าภาพเพื่อยกระดับความสัมพันธ์ทางการทูตไทย-จีนโดยเฉพาะภาคเกษตรและการพัฒนาชนบทเพื่อการปรับเปลี่ยนระบบอาหารสู่ความยั่งยืน
รัฐบาลไทย-ข่าวทำเนียบรัฐบาล-ต่างชาติเที่ยวไทยทะลุ 12 ล้านคน เพิ่มแรงหนุนเศรษฐกิจ นายกรัฐมนตรีติดตามหน่วยงานเร่งแก้อุปสรรค เพิ่มความสะดวกอนุมัติวีซ่าเร็วขึ้น มั่นใจยอดนักท่องเที่ยวตามเป้า 25 ล้านคน
วันอาทิตย์ที่ 2 กรกฎาคม 2566
02/07/2566
ต่างชาติเที่ยวไทยทะลุ 12 ล้านคน เพิ่มแรงหนุนเศรษฐกิจ นายกรัฐมนตรีติดตามหน่วยงานเร่งแก้อุปสรรค เพิ่มความสะดวกอนุมัติวีซ่าเร็วขึ้น มั่นใจยอดนักท่องเที่ยวตามเป้า 25 ล้านคน
ต่างชาติเที่ยวไทยทะลุ 12 ล้านคน เพิ่มแรงหนุนเศรษฐกิจ นายกรัฐมนตรีติดตามหน่วยงานเร่งแก้อุปสรรค เพิ่มความสะดวกอนุมัติวีซ่าเร็วขึ้น มั่นใจยอดนักท่องเที่ยวตามเป้า 25 ล้านคน
วันที่ 2 กรกฎาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับทราบรายงานสถานการณ์การท่องเที่ยวล่าสุดจากกระทรวงการท่องเที่ยวและกีฬาว่าตั้งแต่ต้นปีถึง ณ วันที่ 25 มิ.ย. 66 นักท่องเที่ยวต่างชาติได้เดินทางมายังประเทศไทยแล้ว 12.46 ล้านคน เพิ่มขึ้นร้อยละ 539 เมื่อเทียบกับช่วงเดียวกันของปีก่อน โดยประเทศใน 5 ลําดับแรกที่นักท่องเที่ยวเดินทางมาไทยมากที่สุด ได้แก่ มาเลเซีย 1.98 ล้านคน, จีน 1.38 ล้านคน, รัสเซีย 7.84 แสนคน, เกาหลีใต้ 7.41 แสนคน และ อินเดีย 7.32 แสนคน ตามลําดับ
การเพิ่มขึ้นของนักท่องเที่ยวสอดคล้องกับสถานการณ์ด้านการบินตามรายงานของบริษัทท่าอากาศยานไทย จํากัด(มหาชน) หรือ ทอท. ว่าในช่วง 8 เดือนของปีงบประมาณ (ต.ค.65-พ.ค.66) มีผู้เดินทางระหว่างประเทศ(รวมขาเข้า-ออก) ผ่านท่าอากาศยานของ ทอท. ทั้ง 6 แห่ง ได้แก่ สุวรรณภูมิ, ดอนเมือง, เชียงใหม่, แม่ฟ้าหลวง, เชียงราย, ภูเก็ต และ หาดใหญ่ รวม 34.31 ล้านคน เพิ่มขึ้นร้อยละ 635.7 และมีเที่ยวบินระหว่างประเทศบินเข้า-ออกทั้งสิ้น 202,700 เที่ยวบิน เพิ่มขึ้นร้อยละ 175.2
น.ส.ไตรศุลี กล่าวว่า สํานักงานเศรษฐกิจการคลัง(สศค.) กระทรวงการคลัง ระบุว่าการขยายตัวที่ต่อเนื่องของภาคการท่องเที่ยวทั้งจากนักท่องเที่ยวต่างประเทศและผู้เยี่ยมเยือนชาวไทย กําลังเป็นแรงสนับสนุนสําคัญของการเติบโตทางเศรษฐกิจในขณะนี้
“ภาคการท่องเที่ยวเป็นแรงสนับสนุนหลักของการเติบโตทางเศรษฐกิจในปีนี้ ชดเชยการส่งออกที่ยังต้องเผชิญกับความผันผวนของเศรษฐกิจการเงินโลก นายกรัฐมนตรีจึงกําชับหน่วยงานที่เกี่ยวข้องให้ร่วมกันดูแลปัจจัยที่อาจกระทบต่อการท่องเที่ยวได้ ไม่ว่าจะเป็นประเด็นที่ยังเป็นอุปสรรคปัญหาในการเดินทางเข้า-ออกประเทศ ความเชื่อมั่น ความปลอดภัยของนักท่องเที่ยว” น.ส.ไตรศุลี กล่าว
รองโฆษกประจําสํานักนายกรัฐมนตรี กล่าวว่า นายกรัฐมนตรีได้ติดตามและให้การสนับสนุนหน่วยงานที่เกี่ยวข้องเพื่อการแก้ไขในประเด็นที่อาจยังทําให้เกิดความไม่สะดวกแก่นักท่องเที่ยว อาทิ ในเรื่องของระบบการตรวจลงตรา หรือวีซ่าที่ภาคธุรกิจท่องเที่ยวได้สะท้อนข้อคิดเห็นให้มีการแก้ไขให้เกิดความรวดเร็วขึ้น โดยนายกรัฐมนตรีได้ทราบว่าขณะนี้หน่วยงานที่เกี่ยวข้องไม่ว่าจะเป็น กระทรวงการต่างประเทศ กระทรวงการท่องเที่ยวและกีฬา การท่องเที่ยวแห่งประเทศไทย(ททท.) สํานักงานตํารวจแห่งชาติ ได้มีการประสานงานกันอย่างใกล้ชิดเพื่อเพิ่มความสะดวกแก่นักท่องเที่ยวให้มากที่สุด โดยมีเป้าหมายเดียวกันคือผลักดันให้ยอดนักท่องเที่ยวต่างชาติเป็นไปตามเป้าหมายที่ 25 ล้านคน
ล่าสุด ททท. ยังคงประเมินว่าปี 2566 จํานวนนักท่องเที่ยวต่างชาติที่จะเดินทางเข้าไปไทยจะเป็นไปตามเป้าหมาย ขณะที่นักท่องเที่ยวจากจีนจะอยู่ที่ 5 ล้านคนตามที่คาดการณ์ ซึ่งในเดือน ก.ค.นี้ ททท. จะร่วมกับกระทรวงการต่างประเทศ เปิดใช้ระบบ Visa Prescreening System หรือ VPSS เพื่อเพิ่มความเร็วในการขอวีซ่าของนักท่องเที่ยวภายใต้ของกระทรวงการต่างประเทศกําหนด
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ นำคณะผู้แทนไทยเข้าร่วมการประชุมสมัชชาใหญ่ FAO สมัยที่ 43
วันอาทิตย์ที่ 2 กรกฎาคม 2566
รองปลัดเศรษฐเกียรติฯ นําคณะผู้แทนไทยเข้าร่วมการประชุมสมัชชาใหญ่ FAO สมัยที่ 43
และร่วมรับฟังการกล่าวปราศรัยแสดงวิสัยทัศน์ของผู้สมัครรับเลือกตั้งเป็นผู้อํานวยการใหญ่ FAO
เมื่อวันที่ 1 กรกฎาคม 2566 ปลัดกระทรวงเกษตรและสหกรณ์มอบหมายให้นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ พร้อมด้วยนายปราโมทย์ ยาใจ อธิบดีกรมพัฒนาที่ดิน ดร.วนิดา กําเนิดเพ็ชร์ ผู้อํานวยการสํานักการเกษตรต่างประเทศ นางสาวรัชนก แสงเพ็ญจันทร์ รักษาราชการแทนอัครราชทูตที่ปรึกษา (ฝ่ายเกษตร) และนางศุภจิต ศรีอริยวัฒน์ ที่ปรึกษา (ฝ่ายเกษตร) สํานักงานที่ปรึกษาการเกษตรต่างประเทศ ประจํากรุงโรม เข้าร่วมการประชุมสมัชชาใหญ่ FAO สมัยที่ 43 (The 43rd Session of the FAO Conference) และร่วมรับฟังการกล่าวปราศรัยแสดงวิสัยทัศน์ของนายฉู ตงหยู (Mr. Qu Dongyu) ผู้สมัครรับเลือกตั้งเป็นผู้อํานวยการใหญ่ FAO ก่อนที่จะมีการลงคะแนนเสียงเลือกตั้ง ในวันที่ 2 กรกฎาคม 2566 เวลา 10.30 น. ณ สํานักงานใหญ่ FAO กรุงโรม สาธารณรัฐอิตาลี
ทั้งนี้ นายฉู ตงหยู เป็นผู้สมัครเพียงท่านเดียวในการเลือกตั้งครั้งนี้ โดยได้แสดงวิสัยทัศน์ถึงความเป็นผู้นําในการขับเคลื่อนองค์กร FAO ให้ก้าวหน้า และแสดงความยินดีกับประเทศสมาชิกในการส่งเสริมระบบอาหารทางการเกษตรที่มีประสิทธิภาพและครอบคลุม โดยไม่ทิ้งใครไว้ข้างหลัง เพื่อให้เกิดการบรรลุเป้าหมาย UN 2030 Agenda และนําไปสู่การพัฒนาที่ยั่งยืน (Sustainable Development)
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี Ericsson ยกไทยเป็นตลาดผู้นำด้าน 5G ในภูมิภาค
วันอาทิตย์ที่ 2 กรกฎาคม 2566
โฆษกรัฐบาลเผย นายกฯ ยินดี Ericsson ยกไทยเป็นตลาดผู้นําด้าน 5G ในภูมิภาค
รายงานระบุ ไทยมีความพร้อมของบริการ 5G ครอบคลุมประชากรกว่า 80% และมีแนวโน้มเติบโตอย่างแข็งแกร่ง สะท้อนผลสําเร็จตามนโยบายรัฐบาล เพื่อพัฒนาระบบนิเวศดิจิทัลของประเทศ
วันนี้ (2 ก.ค. 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยผลสําเร็จการดําเนินนโยบายของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่สนับสนุนให้รัฐบาลพัฒนาระบบนิเวศดิจิทัลของประเทศ พร้อมวางแนวทางการส่งเสริมการลงทุนและการใช้ประโยชน์จากเทคโนโลยี 5G มาอย่างต่อเนื่อง เห็นได้จากรายงาน Ericsson Mobility Report ที่ชื่นชมความพร้อมของบริการ 5G ของไทย ครอบคลุมประชากรแล้วกว่าร้อยละ 80 ในปี 2565 ด้าน Ericsson Thailand ยกประเทศไทยเป็นตลาดผู้นําด้าน 5G ในภูมิภาค พร้อมคาดการณ์การบริโภคข้อมูลในประเทศไทยมีแนวโน้มเติบโตอย่างแข็งแกร่ง
โฆษกประจําสํานักนายกรัฐมนตรี กล่าวว่า Ericsson Mobility Report ฉบับเดือนมิถุนายน 2566 รายงานจํานวนผู้ใช้บริการโทรศัพท์มือถือ 5G มีแนวโน้มเติบโตในทุกภูมิภาคทั่วโลกและคาดว่าจะมีจํานวนมากถึง 1.5 พันล้านราย ภายในสิ้นปี 2566 ขณะที่ปริมาณการใช้ Data ผ่านเครือข่ายมือถือทั่วโลก คาดว่าจะเกินกว่า 20 GB/เดือน ภายในสิ้นปี 2566 โดยในภูมิภาคเอเชียตะวันออกเฉียงใต้และโอเชียเนีย คาดว่าจะมีปริมาณสูงถึง 54 GB/เดือน ภายในปี 2571 หรือเติบโตที่ร้อยละ 24 ต่อปี โดยในปี 2565 ประชากรในไทยมากกว่าร้อยละ 80 สามารถเข้าถึงเทคโนโลยีนี้แล้ว นอกจากนี้ Ericsson Thailand ยังระบุว่า ประเทศไทยเป็นผู้นําด้าน 5G ในภูมิภาค พร้อมคาดการณ์ ปี 2568 การบริโภคข้อมูลในไทยจะเติบโตอย่างแข็งแกร่ง เกือบ 80 GB/เดือน
“นายกรัฐมนตรียินดีผลการรายงานดังกล่าว สะท้อนความสําเร็จที่เป็นรูปธรรมจากการดําเนินนโยบายอย่างต่อเนื่องของรัฐบาล พร้อมทั้งขอบคุณหน่วยงานที่เกี่ยวข้องทุกภาคส่วน ทั้งภาครัฐ และเอกชน ที่ขานรับดําเนินการตามแนวนโยบายของรัฐบาล ทําให้ประเทศไทยมีอัตราการพัฒนาและใช้ประโยชน์จากเทคโนโลยี 5G ที่สูง เป็นปัจจัยที่เพิ่มประสิทธิภาพการแข่งขันของประเทศ รวมทั้ง เป็นส่วนสําคัญในการขับเคลื่อนเศรษฐกิจและสังคมอย่างเต็มประสิทธิภาพ” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลย้ำประกาศเรื่องการจัดการสิ่งปฏิกูลหรือวัสดุที่ไม่ใช้แล้ว พ.ศ. 2566 จะมีผลใช้บังคับ 1 พ.ย. 66 เป็นต้นไป เว้นในส่วนผู้ก่อกำเนิด-ผู้รับดำเนินการ มีผลใช้บังคับแล้วตั้งแต่ 1 มิ.ย. 66
วันอาทิตย์ที่ 2 กรกฎาคม 2566
02/07/2566
โฆษกรัฐบาลย้ําประกาศเรื่องการจัดการสิ่งปฏิกูลหรือวัสดุที่ไม่ใช้แล้ว พ.ศ. 2566 จะมีผลใช้บังคับ 1 พ.ย. 66 เป็นต้นไป เว้นในส่วนผู้ก่อกําเนิด-ผู้รับดําเนินการ มีผลใช้บังคับแล้วตั้งแต่ 1 มิ.ย. 66
โฆษกรัฐบาลย้ําประกาศเรื่องการจัดการสิ่งปฏิกูลหรือวัสดุที่ไม่ใช้แล้ว พ.ศ. 2566 จะมีผลใช้บังคับ 1 พ.ย. 66 เป็นต้นไป เว้นในส่วนผู้ก่อกําเนิด-ผู้รับดําเนินการ มีผลใช้บังคับแล้วตั้งแต่ 1 มิ.ย. 66
วันที่ 2 กรกฎาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ตามที่ประกาศกระทรวงอุตสาหกรรม เรื่อง การจัดการสิ่งปฏิกูลหรือวัสดุที่ไม่ใช้แล้ว พ.ศ. 2566 ได้ประกาศในราชกิจจานุเบกษา เมื่อวันที่ 31 พฤษภาคม 2566 ซึ่งประกาศนี้ให้มีผลใช้บังคับตั้งแต่วันที่ 1 พฤศจิกายน พ.ศ. 2566 เป็นต้นไป เว้นแต่ในส่วนหน้าที่ของผู้ก่อกําเนิด (WG) ตามข้อ 13 และหน้าที่ของผู้รับดําเนินการ (WP) ตามข้อ 22 ให้มีผลใช้บังคับตั้งแต่วันที่ 1 มิถุนายน 2566 ซึ่งการปรับปรุงกฎหมายฉบับดังกล่าว กรมโรงงานอุตสาหกรรม กระทรวงอุตสาหกรรม ได้นําหลักการผู้ก่อมลพิษเป็นผู้จ่ายหรือเป็นผู้รับผิดชอบ (Polluter Pays Principle: PPP) มาใช้อย่างเต็มรูปแบบ โดยกําหนดความรับผิดตั้งแต่ต้นทางโรงงานผู้ก่อกําเนิด ไปจนกว่าสิ่งปฏิกูลหรือวัสดุที่ไม่ใช้แล้วจะได้รับการจัดการจนแล้วเสร็จ ซึ่งขณะนี้ รัฐบาลโดยกรมโรงงานอุตสาหกรรม กระทรวงอุตสาหกรรม ได้กําหนดให้โรงงานผู้ก่อกําเนิดของเสียทุกโรงงาน ต้องรายงานข้อมูลผ่านระบบการรายงานข้อมูลกลางของกระทรวงอุตสาหกรรม หรือ iSingle Form (https://isingleform.go.th/home) ซึ่งเป็นฐานข้อมูลขนาดใหญ่ (Big Data) ของกระทรวงอุตสาหกรรมที่ใช้ในการกําหนดนโยบาย การกํากับดูแลการประกอบกิจการโรงงาน การป้องกันและปราบปรามการลักลอบทิ้งกากอุตสาหกรรมที่สร้างความเดือดร้อนให้แก่ประชาชนและสิ่งแวดล้อม
“จากข้อมูลกระทรวงอุตสาหกรรมระบุ ปัจจุบันประเทศไทยมีโรงงานผู้ก่อกําเนิดของเสียจํานวน 60,638 โรงงานทั่วประเทศ โดยมีโรงงานที่ยังไม่ได้รายงานข้อมูลกว่า 27,000 แห่ง ดังนั้นรัฐบาล โดยกรมโรงงานอุตสาหกรรม กระทรวงอุตสาหกรรม จึงขอให้สํานักงานอุตสาหกรรมจังหวัดทั่วประเทศ ได้เร่งประสาน ติดตาม และเน้นย้ําให้ผู้ประกอบกิจการโรงงานรายงานข้อมูลการจัดการสิ่งปฏิกูลหรือวัสดุไม่ใช้แล้ว ผ่านระบบข้อมูลกลางของกระทรวงอุตสาหกรรม หรือ iSingle Form (https://isingleform.go.th/home) ภายในกรอบระยะเวลาตามที่กฎหมายกําหนด ทั้งนี้ การดําเนินการของหน่วยงานที่เกี่ยวข้องครั้งนี้ สอดคล้องและเป็นไปตามนโยบายของรัฐบาล และพลเอก ประยุทธ์ จันทร์โอชา นายกรัฐมนตรีและรัฐมนตรีว่าการะทรวงกลาโหม ที่ให้ความสําคัญในเรื่องของสิ่งแวดล้อม โดยเฉพาะการพัฒนาและการสร้างความเจริญเติบโตที่ต้องดําเนินการที่เป็นมิตรต่อสิ่งแวดล้อม ทั้งการปกป้อง รักษา ฟื้นฟูทรัพยากรธรรมชาติ การแก้ปัญหาก๊าซเรือนกระจกและผลกระทบการเปลี่ยนแปลงสภาพภูมิอากาศ การพัฒนาระบบจัดการสิ่งแวดล้อมภายใต้แนวคิดเศรษฐกิจหมุนเวียน รวมถึงการแก้ไขการจัดการขยะและของเสียอย่างเป็นระบบ ตลอดจนการพัฒนาโรงงานกําจัดขยะและของเสียอันตรายที่ได้มาตรฐาน ซึ่งการบริหารจัดการกากอุตสาหกรรม จําเป็นต้องใช้กฎหมายในการกํากับดูแลอย่างเข้มงวด และต้องมีการจัดการอย่างถูกต้องและเหมาะสมตามหลักวิทยาศาสตร์ เพื่อป้องกันไม่ให้ของเสียจากภาคอุตสาหกรรมหลุดออกจากระบบ อาจส่งผลกระทบกับชุมชนและสิ่งแวดล้อมในวงกว้าง